Subject: Meediaettevõtete Liidu ja Kirjastuste Liidu uus pöördumine raadamise määruse teemal
From: <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>,'Heili Jõe' <[email-masked]>, "info - MKM" <[email-masked]>, "Erkki Keldo - MKM" <[email-masked]>, <[email-masked]>, <[email-masked]>, "Heidy Purga - KUM" <[email-masked]>, "min - KUM" <[email-masked]>,Andres Jõesaar - KUM <
Cc: 'Ülle Ergma' <[email-masked]>,Väino Koorberg <[email-masked]>, "'Kaidi Urmet'" <[email-masked]>
Date: Tue, 2 Dec 2025 14:47:54 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud minister,

Eesti Kirjastuste Liit ja Eesti Meediaettevõtete Liit saadavad Teile
Euroopa kirjastajate ja uudismeedia väljaandjate katusorganisatsioonide
uue ühispöördumise EL raadamise määruse teemal.

Euroopa raamatukaupmeeste, kirjastajate ja ajakirjandusorganisatsioonide
katusühendused (EIBF, EMMA, ENPA, EPC, FEP, NME) pöörduvad Teie poole
seoses EL raadamise määrusega (EUDR). Palume toetada Euroopa Parlamendi
otsust pöörduda Euroopa Komisjoni algse ettepaneku juurde jätta trükised –
raamatud, ajalehed ja ajakirjad – määruse reguleerimisalast välja.

Toome alljärgnevalt kokkuvõtlikult pöördumise argumendid:

*	Trükised moodustavad väga väikese osa puidupõhistest toodetest (nt
raamatud vähem kui 10% paberi tarbimisest; paberi osakaal kogu
puidunõudlusest on marginaalne ja põhineb peamiselt puidutööstuse
jääkidel).
*	See samm ei kahjusta ELi üldiste keskkonnaeesmärkide täitmist:
Euroopa kirjastajad kasutavad valdavalt PEFC- või FSC-sertifitseeritud
paberit (nt Prantsusmaal kuni 98%), ning suures osas taaskasutatud
ajalehepaberit. Kirjastussektor on juba rakendanud ressursisäästu ja CO2
vähendamise meetmeid alates logistikast ja tiraažide optimeerimisest kuni
digilahenduste kasutuselevõtuni.
*	Raadamise määruse rakendamine trükistele on ebaproportsionaalne –
trükiseid ei saa käsitada toorainena – need on info ja kultuuri kandjad.
Ka on praktikas teostamatu toorme päritolu jälgitavuse (traceability)
põhimõte: ühe raamatu tootmisega võib olla seotud kuni 300 000 maatükki.
*	Määruse rakendamise edasilükkamine ning määruse lihtsustamine ei
lahenda aga probleeme ja tõkkeid, mida määrus seab näiteks kirjastajatele,
kes trükivad oma toodangu väljaspool Euroopa Liitu (näiteks lasteraamatud)
ega kõrvalda ka tõkkeid (näiteks UKst ja USAst) imporditavatele
raamatutele, ajakirjadele ja ajalehtedele. Kõik see kahjustab just
kultuuri- ja haridusvaldkonnas tegutsevaid ettevõtteid ning seab tõkkeid
ka koolidele, raamatukogudele, haridus- ja teadustööle ning põhjustab meie
ettevõtete konkurentsivõime langust.

Seetõttu palume Teil eelseisvatel kolmepoolsetel kohtumistel toetada
otsust jätta trükised EUDRi reguleerimisalast välja. See samm ei nõrgesta
määruse eesmärkide saavutamist, kuid hoiab ära tõsise negatiivse mõju
Euroopa kultuurile, haridusele ja ajakirjandussektorile.

Loodame Teie toetusele ja oleme valmis edastama oma seisukoha toetuseks
täiendavat infot.

Lugupidamisega

Väino Koorberg
Ülle Ergma

Juhatuse liige
Juhatuse esimees

Eesti Meediaettevõtete Liit                                       Eesti
Kirjastuste Liit